Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 1999. évi XCV. törvény (Kk. tv.) 3—4. §-ában foglaltaknak.
Paragraph Index: 628

1. Kamat és kamatjellegû bevétel összesen Ebben a tételcsoportban kell kimutatni mindazokat a kamat és kamatjellegû bevételeket, amelyek a hitelintézetekre vonatkozó számviteli szabályok szerint elszámolhatók. Külön-külön kell feltüntetni a hitelnyújtásból és betételhelyezésbõl, az értékpapír ügyletekbõl származó kamat és kamatjellegû bevételeket, a késedelmi kamatokat, továbbá az olyan pénzügyi mûveletekhez kapcsolódó jutalékbevételeket, amelyekhez kamatbevétel is kapcsolódik. (Kamatjellegû jutalék bevételnek számolható el többek között a rendelkezésre tartási jutalék, a kezelési költség, a folyósítási jutalék, a váltó leszámítolási díj, illetve kamat, a faktordíj, illetve kamat, az Szkr. 22. §-a szerinti határidõs fedezeti ügyleteknél felmerülõ, a tárgyévi eredményben ilyen címen figyelembe vehetõ kamat- és árfolyam-különbözetbõl származó, kamatként elszámolt bevétel.) A 11. Hitelek kamat és kamatjellegû bevétele és a 12. Jegybanki és bankközi betétek kamat és kamatjellegû bevétele sorok a Felügyeleti mérleg vonatkozó eszközcsoportjához tartozó — ügylettípus szerint részletezett — bevételeket tartalmazzák. A 13. Értékpapírok kamat és kamatjellegû bevétele sor tartalmazza a Felügyeleti mérleg eszközei között lévõ forgatási és befektetési célú értékpapírokból származó kamat és kamatjellegû bevételeket (a 13.1—13.5 sorokban részletezve). Ennek megfelelõen — az Szmt.-vel összhangban — az értékpapír vásárlásnál megfizetett felhalmozott kamatot és az elszámolt kamatbevételt, illetve az értékpapír értékesítésekor az eladási árban lévõ kamat összegét összevontan, azaz a tényleges kamatjövedelem összegében kell kimutatni. (Az eredménykimutatás kamat és kamatjellegû ráfordításai között — a 24. Értékpapírok kamat és kamatjellegû ráfordítása sorban — csak a saját kibocsátású értékpapírok kamatráfordításait szabad szerepeltetni.) A 14. Egyéb kamat és kamatjellegû bevétel sor mindazokat a bevételeket tartalmazza, amelyek ügylettípusok szerint (külön sorként) nem kerültek részletezésre. Itt kell szerepeltetni — ha más kamatbevétel sorba nem sorolható — az Szkr. 2. § (19) bekezdés, illetve 22. § szerinti kamatarbitrázs célú fedezeti ügyletekhez kapcsolódó, árfolyamkülönbözetbõl adódó kamatjellegû bevételt (amennyiben az bevételként jelentkezik), továbbá a kamatswapok nettó bevételként jelentkezõ eredményét [Szkr. 23. § (6) bekezdése szerint].

Source: https://magyarkozlony.hu/hivatalos-lapok/6b038e509daeee29b2275a6cf65608172a3853cc/dokumentumok/47b4962e7c54005e374ebde698370337686c2412/letoltes